Shushada Ozarboyjon va O‘zbekiston o‘rtasida hukumatlararo komissiyaning majlisi bo‘lib o‘tdi. Foto: Transport vazirligi Shusha shahrida Ozarboyjon va O‘zbekiston o‘rtasidagi hamkorlik bo‘yicha hukumatlararo qo‘shma komissiyaning 12-yig‘ilishi bo‘lib o‘tdi. Bu haqda O‘zbekiston Transport vazirligi xabar bermoqda. Komissiya ikki mamlakat o‘rtasida xalqaro transport yo‘laklarini rivojlantirish va O‘zbekiston hamda Ozarboyjon o‘rtasida tranzit tashuvini jadallashtirish uchun qulay shart-sharoitlar yaratish bo‘yicha ijobiy hamkorlikni qayd etdi. O‘zbekiston tomoni O‘zbekiston va Ozarboyjon o‘rtasida yuk tashish hajmini, shu jumladan tranzitni salohiyatidan unumli foydalanish maqsadida «Boku – Tbilisi – Kars» temiryo‘lidan faol foydalanishga qiziqish bildirdi.